stanford-oval/wikipedia huggingface dataset:
SourceForge
Historia

Verkkosivuston perusti VA Software (nyk. Geeknet) marraskuussa 1999. Sivuston ohjelmistoalusta oli alkujaan vapaata ohjelmistoa, jonka tuorein versio julkaistiin marraskuussa 2001. Tämän jälkeen ohjelmistoa myytiin nimellä SourceForge Enterprise Edition. Vuonna 2007 SourceForge myi ohjelmiston CollabNetille. Vuonna 2012 se otti käyttöön uuden Pythonilla kehitetyn Allura-alustan, jonka oikeudet lahjoitettiin Apache Software Foundationille ja se julkaistiin vapaana ohjelmistona.
Syyskuussa 2012 Dice Holdings (Dice.com) osti SourceForgen Geeknetiltä Slashdot ja Freecode sivustojen ohella.
Kesästä 2013 lähtien SourceForge ei ole enää tarjonnut suoria latauslinkkejä, vaan lataus noutaa ensin asennusohjelmiston, joka ennen varsinaista latausta näyttää mainoksia ja tarjoaa ladattavaksi useita ilmaisohjelmia tai kaupallisten ohjelmien testiversioita.
SourceForgeen on vuonna 2014 rekisteröity yli 430 000 projektia ja sivustolla on 3,7 miljoonaa rekisteröityä käyttäjätiliä.
Historia > DevShare-mainosohjelma

Heinäkuussa 2013 SourgeForce ilmoitti tarjoavansa projektien vetäjille mahdollisuuden lisätä projektinsa DevShare-mainonnan piiriin. Kyseinen toiminto lisätään projektin asennustiedostoon, jossa se esittää mainoksia loppukäyttäjälle.
GIMP poisti ohjelmansa SourceForgesta vuoden 2013 marraskuussa asennustiedostoihin lisättyjen mainoksien takia.
Historia > Projektien kaappaukset

Toukokuussa 2015 GIMP huomasi SourceForgen ottaneen haltuun heidän vanhan projektisivunsa ja lisänneen ohjelman Windows-asennusohjelmistoihin haittaohjelmia.
1. kesäkuuta 2015 SourceForge ilmoitti, ettei ohjelmistojen asennustiedostoihin lisätä kolmannen osapuolen mainoksia ilman lupaa. Ilmoituksen jälkeen monet projektivetäjät huomasivat SourceForgen ylläpitäjien ottaneen haltuunsa heidän projektisivunsa. Kyseisiä projekteja ovat mm. Nmap, Notepad++ ja VLC media player.
Historia > Uusi omistaja

Tammikuussa 2016 sandiegolainen BIZX LLC osti Slashdot Median DHI Group Inc.:ilta (entinen Dice Holdings).
Uusi omistaja ilmoitti helmikuussa 2016 lakkauttavansa DevShare-ohjelman ja haluavansa palauttaa palvelun maineen luotettavana.
Projektit

Sivusto on valinnut vuodesta 2002 lähtien "kuukauden projektin".
Rahavirrat

Sivusto saa rahaa verkkomainonnalla. Vuonna 2006 SourceForge ilmoitti tulojensa määräksi 6,5 miljoonaa dollaria. Vuonna 2009 vastaava summa oli 23 miljoonaa dollaria.
Vuonna 2015 rahavirtojen kasvattamiseksi ohjelmistojen asennuspaketteihin on lisätty haittaohjelmia kolmansilta osapuolilta.
Kritiikki

Osa SourceForgen uudistuksista on saanut paljon negatiivista palautetta projektien vetäjiltä, kehittäjiltä ja loppukäyttäjiltä.
SourceForgen sivusto on ollut estettynä kiinalaisille syyskuussa 2002, heinäkuussa 2008 sekä elokuussa 2012.
Hyökkäykset sivustolle

Vuonna 2006 hakkerit yrittivät päästä käsiksi SourceForgen tietokantoihin, jonka jälkeen SourceForge kehotti käyttäjiään vaihtamaan salasanansa. Vuoden 2007 joulukuussa SourceForgen oli alhaalla sivustolle kohdistuneen hyökkäyksen johdosta.
27. tammikuuta 2011 suoritettu hyökkäys SourceForgen tiettyihin palvelimiin johti niiden väliaikaiseen sulkemiseen, jonka syystä CVS Hosting ja ViewVC toiminnot olivat poissa käytöstä.
Vuonna 2012 hyökkääjät pääsivät käsiksi latauspalvelimiin käyttäen hyväksi MySQL-haavoittuvuutta phpMyAdminin kautta.
Aiheesta muualla

SourceForgen virallinen sivusto
KK Vršac

| KK Vršac |
| --- | --- |
Liiga:  Serbian koripalloliiga
Perustettu:  1946
Historia:  1946–
Areena:  Millennium Center kapasiteetti 5 000
Kotipaikka:  Vršac, Serbia
Värit:  oranssi ja valkoinen
Presidentti:   Marko Ivanović
Mestaruudet:  1 Adrianmeren liigan mestaruus
Kotisivu:  kkvrsac.rs
KK Vršac (serb. Кошаркашки клуб Вршац) on serbialainen koripalloseura.
Joukkuetta sponsori vuosina 1992–2012 Hemofarm Group, ja joukkue tunnettiin tuona ajanjaksona nimellä KK Hemofarm. Seura nousi vuonna 1998 Naša Sinalko Ligaan. Joukkue sijoittui ULEB Eurocupissa 2008-2009 neljän parhaan joukkoon hävittyään final fourissa BC Lietuvos Rytasille.
Aiheesta muualla

Joukkueen kotisivut (serbiaksi)
Joukkue ULEB Eurocupin sivuilla
Julkinen kehottaminen rikokseen

Julkinen kehottaminen rikokseen on Suomen rikoslain 17 luvun 1 §:ssä määritelty sananvapausrikos. Siihen syyllistyy henkilö, joka julkisesti kehottaa tai houkuttelee rikoksen tekemiseen siten, että rikos on vaarassa tapahtua. Rikoksesta tuomitaan sakkoon tai vankeuteen enintään kahdeksi vuodeksi.
Jos rikos julkisen kehottamisen seurauksena myös tapahtuu, voidaan kehottaja tuomita osallisuudesta rikokseen.
Julkinen tarkoittaa tässä laissa sitä, että teko tehdään joukkotiedotusvälineiden avulla, väkijoukossa tai yleisesti tietoon saatetussa kirjoituksessa tai muussa esityksessä.
São Miguel das Missões

| São Miguel das Missões |
| --- | --- |
 São Miguel das Missõesin rauniot
 Kunnan sijainti
 São Miguel das Missões
 Koordinaatit: 28°32′0″S, 54°33′0″W 
Valtio:  Brasilia
Osavaltio:  Rio Grande do Sul
Suuralue:  Noroeste
Ala-alue:  Santo Ângelo
Pinta-ala:  
 – Kokonaispinta-ala:  1 229,8 km²
Väkiluku (2010):  7 421
 – Väestötiheys:  6 as./km²
 
 www.camarasaomiguel.rs.gov.br 
Infobox OKVirheellinen NIMI-arvo: 
São Miguel das Missões (suom. Pyhän Mikaelin lähetysasema) on 7 421 asukkaan kaupunki Rio Grande do Sulin osavaltiossa Brasiliassa. Kaupunki on kasvanut entisen jesuiittojen lähetysaseman ympärille.
Lähetysasema on yksi monista asemista, joita perustettiin Argentiinaan ja Brasiliaan 1700-luvulla guarani-intiaanien katekisoimiseksi ja heidän suojelemisekseen espanjalaisilta ja portugalilaisilta orjakauppiailta.
São Miguel das Missõesin lähetysasema rakennettiin 1735 - 1745. Huolimatta jesuiittojen vastarinnasta orjakauppa saavutti kuitenkin lopulta alueen ja asema hylättiin. Aseman rauniot on sisällytetty Unescon maailmanperintöluetteloon.
Aiheesta muualla

Kuvia tai muita tiedostoja aiheesta São Miguel das Missões Wikimedia Commonsissa
Julkinen sana

Julkinen sana voi viitata ainakin seuraaviin:
Julkinen sana, Ylen radio-ohjelma
julkinen sana, nimitys, jota on käytetty joukkotiedotusvälineistä, alun perin lähinnä sanoma- ja aikakauslehdistöstä
Julkinen Sana, suomalainen rap-ryhmä, jonka muodostavat Paleface, Redrama ja Tommy Lindgren (Father Metro)
São Luís

| São Luís |
| --- | --- |

 lippu:  vaakuna
 São Luísin sijainti Maranhãossa
 São Luís
 Koordinaatit: 2.52°S, 44.3°W 
Valtio:  Brasilia
Osavaltio:  Maranhão
Suuralue:  Pohjois-Maranhão
Ala-alue:  Aglomeração Urbana de São Luís
Perustettu:  1612
Pinta-ala:  
 – Kokonaispinta-ala:  835 km²
Korkeus:  4 m
Väkiluku (2010):  1 014 837
 – Väestötiheys:  1 215,69 as./km²
 
 saoluis.ma.gov.br 
Infobox OKVirheellinen NIMI-arvo: 
São Luís on Maranhãon osavaltion pääkaupunki Brasiliassa. Alle kolme leveysastetta päiväntasaajan eteläpuolella olevassa kaupungissa on yli miljoona asukasta. Se on yksi pohjoisen Brasilian tärkeimmistä satamakaupungeista. Alueen ilmasto on trooppinen ja runsassateinen.
São Luísin perustivat ranskalaiset, jotka vuonna 1612 tekivät siitä Pohjois-Brasilian siirtokuntansa. Ranskalainen siirtokunta häiritsi Espanjan ja Portugalin vallan tasapainoa Etelä-Amerikassa, ja niin portugalilaiset valtasivat alueen jo vuonna 1615. Vähän myöhemmin, 1621, siitä tehtiin Maranhãon pääkaupunki. São Luís oli hollantilaisten vallassa vuosina 1641–1644, minkä jälkeen Portugali valtasi sen takaisin. Kaupunki on Brasilian osavaltioiden pääkaupungeista ainoa, joka ei ole portugalilaisten perustama.[lähde? ]
São Luísin vanhan kaupungin alueet ovat varsin hyvin säilyttäneet siirtomaavallan aikaisen miljöönsä. Vuonna 1997 kaupungin historiallisesta keskustasta tehtiin UNESCOn maailmanperintökohde.
São Luísissa sijaitsee myös Marechal Cunha Machadon kansainvälinen lentoasema.
São Luís valittiin vuonna 2012 Amerikan kulttuuripääkaupungiksi.
Aiheesta muualla

Kuvia tai muita tiedostoja aiheesta São Luís Wikimedia Commonsissa
Matkaopas aiheesta São Luís Wikivoyagessa (englanniksi)
São Leopoldo

| São Leopoldo |
| --- | --- |

 lippu:  vaakuna
 São Leopoldon sijainti
 São Leopoldo
 Koordinaatit: 29°45′36″S, 51°08′49″W 
Valtio:  Brasilia
Osavaltio:  Rio Grande do Sul
Suuralue:  Porto Alegren metropoli
Ala-alue:  Porto Alegre
Pinta-ala:  
 – Kokonaispinta-ala:  102,31 km²
Väkiluku (2010):  214 210
 – Väestötiheys:  2 094 as./km²
Lempinimi::  São Leo
 
 www.saoleopoldo.rs.gov.br 
Infobox OKVirheellinen NIMI-arvo: 
São Leopoldo [-po´l-] on kaupunki Etelä-Brasiliassa, Rio Grande do Sulin osavaltiossa.
Kaupunki sijaitsee 30 kilometriä Porto Alegresta pohjoiseen. Vuonna 2010 siellä asui noin 214 000 asukasta.[lähde? ] São Leopoldo on paikallinen kauppakeskus. Siellä on nahka-, ase-, ammus- ja alumiiniteollisuutta sekä yliopisto.
Aiheesta muualla

Kuvia tai muita tiedostoja aiheesta São Leopoldo Wikimedia Commonsissa
Juoksuhiekka

Varoituskyltti juoksuhiekasta
Juoksuhiekka on hiekkaa, johon on sekoittunut vettä niin, että hiekanjyvästen kitka on vähentynyt. Sen seurauksena juoksuhiekka on puuromaista eikä kannata painoa. Ihmisen keho on kuitenkin vähemmän tiheää kuin juoksuhiekka, joten ihminen ei vajoa juoksuhiekkaan, kunhan välttää pyristelemistä. Juoksuhiekka on vettä tiheämpää, joten siinä kelluu paremmin kuin vedessä. Juoksuhiekkaan joutuneen pitäisi heti heittäytyä makuulleen hiekkaan eikä yrittää kävellä pois. Sen jälkeen henkilö voi kömpiä sivuun hiekasta.
Juoksuhiekkaa voi esiintyä melkein missä tahansa oikeiden olosuhteiden vallitessa. Juoksuhiekka on harvoin enemmän kuin puolen metrin syvyistä.
Aiheesta muualla

Wikimedia Commonsissa on kuvia tai muita tiedostoja aiheesta .
Tappaja-juoksuhiekka - Myytinmurtajat (englanniksi)
Srilankanvarpuspöllö

| Srilankanvarpuspöllö |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  castanotum
Kaksiosainen nimi
 Glaucidium castanotum  Blyth, 1846 
Katso myös
   Srilankanvarpuspöllö Wikispeciesissä   Srilankanvarpuspöllö Commonsissa 
Infobox OKNimi-testi OKIUCN-testi OK: 
Srilankanvarpuspöllö (Glaucidium castanotum) on pöllöihin kuuluva lintu. Se on kotoperäinen laji Sri Lankassa, jossa sitä saattaa olla tiedettyä enemmän. Sen esiintymisalue on kuitenkin supistunut huomattavasti 1800-luvulta alkaen, jolloin se oli hyvin yleinen alavilla seuduilla Colombon laitamille saakka. Vähenemisen oletetaan jatkuvan edelleen.
Tunnistaminen

Srilankanvarpuspöllö on pieni, 19 cm, ja tanakka. Se muistuttaa muodoltaan, kooltaan ja ulkonäöltään intianvarpuspöllöä, mutta sen yläpuoli, lavat ja siipien peitinhöyhenet ovat pääosin pähkinänruskeat tummemmin poikkeuksin. Alapuolelta se on valkoinen joukossa mustahkoja nuolimaisia viiruja. Naama on pääasiassa ruskea, silmät ovat keltaiset. Kaulassa on valkoinen kaulus. Sukupuolet ovat samanlaiset, sukupuolten välistä kaksimuotoisuutta ei esiinny.
Levinneisyys

Srilankanvarpuspöllö on yleinen paikkalintu Sri Lankan sademetsävyöhykkeellä, ja sen voi helposti nähdä esimerkiksi Kitulgalassa ja Sinharajassa. Leggen historiallisissa kuvauksissa sen levinneisyysalueeseen kuuluvat monet Sri Lankan eteläpuoliskon osat, etenkin kukkulat ja sateisen alueen alanko Colombon laitamille saakka. Sen määrä on viime aikoina supistunut huomattavasti, ja nyttemmin sitä tavataan vain vähän jäljellä olevalla sademetsävyöhykkeellä ja sen viereisillä kukkuloilla kahden kilometrin korkeuteen saakka.
Käyttäytyminen

Srilankanvarpuspöllö on päivälintu ja sen voi nähdä usein päiväsaikaan, etenkin illalla. Sen lento on syvään aaltoilevaa. Sen voi huomata sitä kiusaavista pikkulinnuista sen istuessa puunoksalla. Se on usein suurten puiden latvassa, tavallisesti jyrkillä mäenrinteillä, ja siten sitä ei välttämättä näe. Sen ravintoa ovat pääasiassa hyönteiset, kuten kovakuoriaiset, mutta se saalistaa myös hiiriä, pieniä sisiliskoja ja pieniä lintuja, kun se ruokkii poikasiaan.
Srilankanvarpuspöllön ääni on hidas kroo-kroo, ja se kuuluu kauas. Sen pesä on puun kolossa, johon se munii kaksi munaa.
Aiheesta muualla

Srilankanvarpuspöllö (Glaucidium castanotum) BirdLife International Data Zone. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chestnut-backed Owlet
Käännös suomeksi
József Sir

| Mitalit> Maa:   Unkari.Miesten yleisurheilu.EM-kilpailut  | Mitalit> Maa:   Unkari.Miesten yleisurheilu.EM-kilpailut  | Mitalit> Maa:   Unkari.Miesten yleisurheilu.EM-kilpailut  | Maa:   Unkari> Miesten yleisurheilu. |
| --- | --- | --- | --- |
|  Hopeaa | Torino 1934 | 200 m |  |
|  Hopeaa | Torino 1934 | 4 × 100 m |  |
|  Pronssia | Torino 1934 | 100 m |  |
József Sír (28. huhtikuuta 1912 Budapest – 22. syyskuuta 1996 Budapest) oli unkarilainen yleisurheilija, joka kilpaili enimmäkseen pikajuoksussa. Hänen uransa tähtihetki oli EM-kisat Torinossa 1934, jolloin hän voitti hopeaa 200 metriltä ja 4 × 100 metrin viestistä sekä pronssia 100 metriltä.
Kaasuhybridiauto

Kaasuhybridiauto on auto, joka käyttää polttoaineenaan sekä kaasua (maakaasu tai biokaasu) että bensiiniä (tai dieselöljyä). Auto siis sisältää sekä kaasu- että bensiinitankin. Suomessa myytävät kaasuautot ovat pitkälti kaasuhybridejä. Ajettavuudeltaan kaasuhybridi tuntuu aivan bensa-autolta, eikä käyttäjä huomaa mitään eroa normaaliajossa. Kaasuhybridiautojen yleistyminen on Suomessa todennäköistä, sillä hallitus on linjannut tavoitteekseen, että vuoteen 2030 mennessä Suomessa on 50 000 kaasukäyttöistä autoa. Valtion tavoitteiden lisäksi monet yksityiset toimijat kuten Gasum ja SEAT ovat panostaneet erittäin vahvasti kaasutankkausverkoston sekä kaasuautomallistojen kehittämiseen. Tällä hetkellä SEATilla on Suomen laajin kaasuautomallisto. Myös muun muassa Skodalla ja Audilla on tarjolla kaasuhybridejä.
Kaasuhybridien puolesta puhuvat useat asiat. Verrattuna perinteisiin bensiiniin ja dieseliin, on kaasuhybridi vähäpäästöisempi ja kuluttaa vähemmän. Kaasuhybridillä pääsee myös huomattavasti pidemmälle yhdellä tankillisella kuin suurimmalla osalla muita autoja. Lisäksi sekä biokaasun että maakaasun hinnat ovat halvempia kuin bensiinin hinta. Yksi kilo kaasua vastaa noin 1,5 litraa bensiiniä.milloin?
Kaasuasemia on Suomessa 28 kappaletta ja Gasum avaa lähivuosina 35 lisää. Myös paikalliset pienemmät toimijat avaavat omia kaasuasemiaan ympäri maata.milloin?
Aiheesta muualla

SEAT kaasuhybridit (Arkistoitu – Internet Archive)
Kaasuauton hankinta
Kysymyksiä kaasuautoilusta
József Szabó (uimari)

| Mitalit | Mitalit | Mitalit |  |
| --- | --- | --- | --- |
|  József Szabó (uimari) |  József Szabó (uimari) |  József Szabó (uimari) |  |
Maa:   Unkari
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | 200 m rintauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Madrid 1986 | 200 m rintauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Strasbourg 1987 | 200 m rintauinti |  |
|  Hopeaa | Strasbourg 1987 | 400 m sekauinti |  |
|  Pronssia | Bonn 1989 | 200 m rintauinti |  |
Jószef Szabó (10. maaliskuuta 1969 Budapest) on unkarilainen entinen uimari ja olympiavoittaja. Hän voitti vuoden 1988 kesäolympialaisissa Soulissa olympiakultaa 200 metrin  rintauinnissa. Szabó osallistui Soulissa myös 200 ja 400 metrin sekauinteihin. 400 metrillä Szabó oli neljäs, jääden pronssia voittaneesta italialaisesta Stefano Battistellistä vain 14 sadasosaa. 200 metrillä Szabón sijoitus oli 23.
Szabó voitti urallaan myös 200 metrin rintauinnin MM-kultaa Madridissa 1987. EM-kilpailuissa Szabó voitti kultaa ja pronssia 200 metrin rintauinnissa sekä hopeaa 400 metrin sekauinnissa. Seuratasolla  Szabó edusti Budapesti Honvéd Sportegyesületia.
Kaasamatala

Kaasamatala
| --- | --- |
Muut nimet:  Kaasanmatala
Sijainti:  65°07.432′N, 25°08.613′E, Haukipudas Suomi
Pinta-ala:  0,011 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kaasamatala eli Kaasanmatala on pieni saari Haukiputaan kunnan vesialueella, Oulun edustalla Perämerellä. Se sijaitsee Hietakarin ja Hiukeen saaren välisellä alueella, noin neljän kilometriä Virpiniemen merivartioasemalta länteen. Muut läheiset saaret ovat Lemmonletto ja Puukkoletto. Oulun satamaan johtava laivaväylä kulkee saaren eteläpuolitse.
Kaasu pohjaan

| ”Kaasu pohjaan” Portion Boys |
| --- | --- | --- |

Singlen tiedot
 Julkaistu: 2022
 Formaatti: digitaalinen
 Kesto: 03.02
 Levy-yhtiö: Sony Music
Portion Boysin muut singlet
| ”Elämän ABC” 2022 | ”Kaasu pohjaan” 2022 | ”Nautin elämästä” 2022 |
Kaasu pohjaan on Portion Boysin vuonna 2022 julkaistu kappale. Kappale on mukana MC Helper beKINGs -elokuvassa.
Aiheesta muualla

musiikkivideo
Stadium Arcadium Tour

Stadium Arcadium Tour on Red Hot Chili Peppersin konserttikiertue. Kiertueen aikana yhtye kiersi kolmesti Eurooppaa, kerran Australiaa ja Aasiaa, sekä kahdesti Pohjois-Amerikkaa. Kierueen aikana yhtyeen nykyinen kitaristi Josh Klinghoffer toimi toisena kitaristina. Kietueen jälkeen yhtye jäi tauolle, jonka aikana kitaristi John Frusciante erosi yhtyeestä.
Kiertueen päivämäärät: 2006 > Mainos-kiertue

| Päivämäärä | Kaupunki | Maa | Tapahtumapaikka |
| --- | --- | --- | --- |
| 8. helmikuuta | Los Angeles |  Yhdysvallat | Los Angeles Convention Center |
| 11. helmikuuta | Los Angeles |  Yhdysvallat | Silverlake Conservatory of Music |
| 28. maaliskuuta | Los Angeles |  Yhdysvallat | Laurel Canyon |
| 13. huhtikuuta | Lontoo |  Englanti | Friday Night with Jonathan Ross |
| 14. huhtikuuta | Lontoo |  Englanti | Radio 1 Canvas Show |
| 15. huhtikuuta | Lontoo |  Englanti | BBC TV |
| 18. huhtikuuta | Bilbao |  Espanja | Guggenheim Museo |
| 20. huhtikuuta | Pariisi |  Ranska | La Cigale |
| 21. huhtikuuta | Pariisi |  Ranska | Taratata |
| 23. huhtikuuta | Kööpenhamina |  Tanska | Den Gra Hal |
| 24. huhtikuuta | Hampuri |  Saksa | Fliegende Bauten |
| 29. huhtikuuta | Köln |  Saksa | TV Total Show |
| 29. huhtikuuta | Milano |  Italia | Alcatraz |
| 1. toukokuuta | New York |  Yhdysvallat | Museum of Television & Radio |
| 6. toukokuuta | New York |  Yhdysvallat | Saturday Night Live |
| 8. toukokuuta | New York |  Yhdysvallat | Irving Plaza |
| 9. toukokuuta | New York |  Yhdysvallat | 7th Ave Drop |
| 13. toukokuuta | Irvine |  Yhdysvallat | KROQ Weenie Roast |
| 14. toukokuuta | Los Angeles |  Yhdysvallat | The Troubadour |
| 20. toukokuuta | Charlotte |  Yhdysvallat | Charlotte Bobcats Arena |
Kiertueen päivämäärät: 2006 > Euroopan kiertue 1

| Päivämäärä | Kaupunki | Maa | Tapahtumapaikka |
| --- | --- | --- | --- |
| 30. toukokuuta | Barcelona |  Espanja | Palau Sant Jordi |
| 31. toukokuuta | Barcelona |  Espanja | Palau Sant Jordi |
| 2. kesäkuuta | Madrid |  Espanja | Palacio de Deportes |
| 3. kesäkuuta | Lissabon |  Portugali | Rock In Rio |
| 5. kesäkuuta | Landgraaf |  Alankomaat | Pinkpop |
| 6. kesäkuuta | Lyon |  Ranska | Halle Tony Garnier |
| 8. kesäkuuta | Pariisi |  Ranska | Bercy |
| 9. kesäkuuta | Pariisi |  Ranska | Bercy |
| 11. kesäkuuta | Dortmund |  Saksa | Westfalenhalle |
| 12. kesäkuuta | Dortmund |  Saksa | Westfalenhalle |
| 14. kesäkuuta | Praha |  Tšekki | Sazka Areena |
| 15. kesäkuuta | Berliini |  Saksa | Kindl-Bühne Wuhlheide |
| 26. kesäkuuta | Inđija |  Serbia | Green Fest |
| 29. kesäkuuta | Werchter |  Belgia | Rock Werchter |
| 30. kesäkuuta | Ipswich |  Englanti | Ipswich Town FC |
| 2. heinäkuuta | Coventry |  Englanti | Ricoh Arena |
| 3. heinäkuuta | Reading |  Englanti | Madejski Stadium |
| 5. heinäkuuta | Derby |  Englanti | Pride Park Stadium |
| 6. heinäkuuta | Sheffield |  Englanti | Don Valley Stadium |
| 8. heinäkuuta | Kinross |  Skotlanti | T In The Park |
| 9. heinäkuuta | Kildare |  Irlanti | Oxegen Festival |
| 11. heinäkuuta | Manchester |  Englanti | MEN Arena |
| 12. heinäkuuta | Manchester |  Englanti | MEN Arena |
| 14. heinäkuuta | Lontoo |  Englanti | Earls Court |
| 15. heinäkuuta | Lontoo |  Englanti | Earls Court |
| 17. heinäkuuta | Lontoo |  Englanti | Earls Court |
| 18. heinäkuuta | Lontoo |  Englanti | Earls Court |
| 28. heinäkuuta | Tokio |  Japani | Music Station |
| 29. heinäkuuta | Mount Naeba |  Japani | Fuji Rock |
Jää mun luo

| Jää mun luo Matti ja Teppo |
| --- | --- | --- |

Studioalbumin tiedot
 Julkaistu: 1992
 Tyylilaji: iskelmä
 Levy-yhtiö: MTR Music
Matin ja Tepon muut julkaisut
| Kaksi alkuperäistä: Pidä itsestäsi huolta / Minuun voit luottaa 1990 | Jää mun luo 1992 | Vauhti kiihtyy 1993 |
Jää mun luo on Matin ja Tepon vuonna 1992 julkaistu studioalbumi. Albumi on myynyt kultalevyn oikeuttavan määrän.
Kappaleet

| --- | --- |
 A-puoli Jää mun luo – 3.10  Täyttä kultaa – 3.15  Rakkautemme kestää – 3.45  Ei löydy hänen vertaistaan – 3.12  Onnellinen päivä – 3.23  Uudet tuulet – 4.04 :  B-puoli Näytön paikka – 3.30   Se vielä koskee sydämeen – 4.27  Ei oo helppoa olla mies – 3.05  Elämä on ohikulkumatka – 3.12  Se Kuutamossa on ihanaa – 3.35  Ruusun aika – 3.23
Kaasmarkun verkatehdas

Kaasmarkun verkatehdas, omistaja Karlsmarks Fabriks A. B., sijaitsi Ulvilan pitäjässä, Kokemäenjoen oikeanpuoleisessa sivujoessa, Harjunpäänjoessa olevan Kaasmarkunkosken varrella. Tehdas perustettiin 1863. Se harjoitti ensin yksinomaan villankehruuta, mutta sitä laajennettiin 1875 kutomolla ja värjäyslaitoksella. Tuotteiden (kankaita, huopapeitteitä ja lankaa) valmistusarvo vuonna 1909 oli 450 000 markkaa. Työntekijöitä vuonna 1909 oli 116. Sosiaalietuina oli sairasrahasto (12 500 markkaa) sekä pieni kirjasto. Yrityksen pääoma oli 1910-luvun alussa 245 000 markkaa.
Tehtaan perustaja oli Ulvilan seurakunnan lukkari Johan Fredrik Nyström, joka 1860 sai senaatilta luvan perustaa villafalkin ja lumppurepimön Kaasmarkkuun Mäkelän talon maille. Nyström luovutti tehtaan 1875 Kaasmarkun tehtaan Osakeyhtiölle, ja tällöin siitä muodostettiin verkatehdas ja osa Kaasmarkun tehdasosakeyhtiötä. Tehdasrakennuksessa oli kaksi kerrosta: ensimmäisessä oli kehruusalit, värjäämö, kuivaamo ja kattila sekä konehuoneet, toisessa oli kutomo. Tehtaan energia tuli 170 hevosvoiman vesiturbiinista, jonka lisäksi veden ollessa alhaalla energiaa saatiin 60-hevosvoimaisella höyrykoneella.
Tehtaassa valmistettiin verkaa vuoteen 1926, etenkin vihreää verkaa Venäjän sotaväen vaatetukseen.
Tehdas paloi 1928.
Surami

Suramin koilliskulma ja Kviratskhovelin kirkko.
Surami (georg. სურამი) on kaupunkityyppinen taajama (daba) Georgiassa, Šida Kartlin alueella Khašurin piirikunnassa. Taajaman asukasluku on 7 492 (vuonna 2014). Surami on suosittu, vuoristossa sijaitseva ilmastolomakohde, jossa on keskiaikainen linnoitus.
Sijainti

Surami sijaitsee Likhin vuorijonon (eli Suramin vuorijonon) eteläisillä rinteillä. Vuorijono jakaa Georgian läntiseen ja itäiseen osaan. Neljän kilometrin päässä Suramista on Khašurin kaupunki, johon Surami on liitetty rautatiellä.